Iskandar Abdul Samad

Dato' Iskandar bin Abdul Samad adalah ahli politik Malaysia berbangsa Melayu dari Parti Islam Se-Malaysia yang juga merupakan bekas Ahli Dewan Undangan Negeri (ADUN) Cempaka, Selangor bertanding di atas tiket PAS. Di peringkat parti, beliau merupakan Bendahari PAS Pusat. Di peringkat kerajaan negeri Selangor, beliau merupakan bekas Pengerusi Jawatankuasa Tetap Perumahan, Pengurusan Bangunan dan Setinggan Negeri Selangor.

Latar belakang

Keluarga
Beliau tinggal di Taman Kencana, Pandan Indah. Beliau berkahwin dengan Salasiah Zakaria serta dikurniakan enam orang anak, iaitu lima lelaki dan seorang perempuan. Bapanya Abdul Samad Ahmad merupakan penyunting di Utusan Melayu. Rakan bapanya seperti Haji Subky Latif, Abdul Shukor Harun, bekas Pengarang Harakah, dan Suhaimi Mokhtar bekas Ketua Pengarang Harakah. Ibunya Maimunah Dasmi, seorang suri rumah.

Pendidikan
Iskandar belajar di Sekolah Sri Petaling, Petaling Jaya. Tahun 1974, sambung belajar di Kolej Melayu Kuala Kangsar. Kemudian di United Kingdom dan mendapat ijazah arkitek dari Universiti Humberside. Dato' Saifuddin Abdullah  Timbalan Menteri Pembangunan Usahawan dan Koperasi merupakan rakan sekolah semasa di Maktab Melayu Kuala Kangsar, Perak. Iskandar menyertai PAS pada 1991 sementara Saifudin menyertai UMNO.

Kerjaya
Selepas balik dari UK, tahun 1988 bekerja dengan firma arkitek. Selama setahun di United Kingdom . Beliau pernah menjadi pensyarah di UiTM bagi Fakulti Seni Bina, Perancangan dan Ukur. Beliau berhenti jadi pensyarah dan beliau kembali menjadi arkitek.

Penglibatan

Parti politik 
Iskandar pernah menjadi Setiausaha Cawangan PAS AU2 di Taman Seri Keramat.

 Bendahari PAS Pusat (2019-2021)
 Timbalan Pengerusi Jawatankuasa Pembangunan Kompleks PAS (2019-2021)
 Naib Presiden PAS (2015-2017, 2017-2019)
 Pengerusi Lajnah Teknologi Maklumat dan Komunikasi PAS Pusat (2017-2019)
 Ketua Pengarah KHIDMAT Malaysia (2017-2019)
 Pengerusi Jawatankuasa Pembangunan Kompleks PAS (2015-2017, 2017-2019)
 Pengerusi KHIDMAT Malaysia (2015-2017)
 Pesuruhjaya PAS Selangor (2013-2015, 2015-2017)
 Timbalan Pesuruhjaya I PAS Selangor (2011-2013)
 Timbalan Persuruhjaya 3 PAS Negeri Selangor (2009)
 Yang Dipertua PAS Kawasan Pandan.

Pilihan raya 

 Ahli Dewan Undangan Negeri (ADUN) N21 Cempaka, Selangor (2008-2013, 2013-2018)

Kerajaan 

 Pengerusi Jawatankuasa Tetap Perumahan, Pengurusan Bangunan dan Setinggan Negeri Selangor (2008-2013)
 Ahli Lembaga Pengarah Perbadanan Kemajuan Negeri Selangor (PKNS) (2009-2015)
 Timbalan Pengerusi Jawatankuasa Perancang Negeri Selangor (2010)
 Pengerusi Jawatankuasa Tetap Perumahan, Pengurusan Bangunan dan Peneroka Bandar Negeri Selangor (2013-2014)
 Pengerusi Jawatankuasa Tetap Perumahan, Pengurusan Bangunan dan Kehidupan Bandar Negeri Selangor (2014-2018)

Masyarakat 

 Ketua Penyelaras Pusat Kajian Untuk Kemajuan Masyarakat Dan Perumahan (REACH)

Keputusan pilihan raya

Anugerah dan pengiktirafan 
 
  Darjah Dato' Paduka Mahkota Selangor (DPMS) - Dato' (2014)

Rujukan

Orang hidup
Anggota Parti Islam Se-Malaysia
Ahli Dewan Undangan Negeri Selangor ke-13
Ahli Dewan Undangan Negeri Selangor ke-12
Alumni Universiti Lincoln
Ahli politik Malaysia berketurunan Melayu